b'\n_START_ARTICLE_\nKorveta\n_START_PARAGRAPH_\nKorveta (francosko in angle\xc5\xa1ko: Corvette) je naziv za majhno, gibljivo, lahko oboro\xc5\xbeeno voja\xc5\xa1ko plovilo, ki se najve\xc4\x8dkrat uporablja kot spremstvo ve\xc4\x8djim vojnim ladjam, transportnim enotam in konvojem ter za neposredno za\xc5\xa1\xc4\x8dito obale. Korvete sodijo v oboro\xc5\xbeitev ve\xc4\x8dine dana\xc5\xa1njih vojnih mornaric, \xc4\x8detudi v\xc4\x8dasih niso klasificirane pod tem nazivom. Korvete imajo navadno te\xc5\xbeo med 500 ton in 2000 ton, \xc4\x8deprav lahko sodobne oblike segajo tudi do 3000 ton, kar bi se lahko \xc5\xbee opredelilo kot manj\xc5\xa1o frgeto.\n_START_SECTION_\nZgodovina\n_START_PARAGRAPH_\nIme korveta izvira od vojne ladje, ki se je pojavila v 17. stoletju in je predstavljala enega standardnih tipov vojnih ladij v obdobju jadrnic. Tedanje korvete so postopno izginile iz oboro\xc5\xbeitve v drugi polovici 19. stoletja.\n_START_SECTION_\nModerne korvete\n_START_PARAGRAPH_\nModerne korvete so se pojavile \xc5\xa1ele med 2. svetovno vojno kot vrsta lahke spremljevalne vojne ladje, manj\xc5\xa1e, po\xc4\x8dasnej\xc5\xa1e in slab\xc5\xa1e oboro\xc5\xbeene od ru\xc5\xa1ilca, opremljene predvsem za protipodmorni\xc5\xa1ko delovanje. _NEWLINE_Danas jih po velikosti in oboro\xc5\xbeitvi najbolj pogosto uvr\xc5\xa1\xc4\x8dajo med fregato in hitri juri\xc5\xa1ni \xc4\x8doln.'